แรงซื้อหุ้นบิ๊กแคปท้ายตลาดฯ ดัน SET กระฉูด 26 จุด
แรงซื้อหุ้นบิ๊กแคปท้ายตลาดฯ ดัน SET กระฉูด 26 จุด โดยดัชนีปิดตลาดวันนี้ ที่ระดับ 1,834.18 จุด บวก 26.12 จุด หรือ 1.44% มูลค่าการซื้อขาย 7.22 หมื่นล้านบาท
26 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,834.18 จุด บวก 26.12 จุด หรือ 1.44% มูลค่าการซื้อขาย 7.22 หมื่นล้านบาท
10 หุ้นดันดัชนีวันนี้

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นกว่า 20 จุด ถือว่าค่อนข้างแรง ซึ่งได้รับแรงหนุนจากหุ้นบิ๊กแคปไม่กี่ตัวที่เข้ามาช่วยดันตลาด โดยมีหุ้น PTT ทำให้ดัชนีฯ ขึ้นได้ราว 7 จุด และหุ้น AOT ทำให้ดัชนีฯ ขึ้นได้ราว 4 จุด แต่การปรับขึ้นของหุ้นไม่ค่อยกระจาย ทำให้มองว่าตลาดฯ มีความเปราะบางอยู่แม้ว่าจะปรับตัวขึ้นได้ดีก็ตาม
ทั้งนี้ หุ้นในกลุ่มพลังงานขึ้น Outperform ตลาดฯ เนื่องจากโดยรวมเทรด P/E ที่ต่ำกว่าค่าเฉลี่ย SET และยังให้ปันผลที่สูงกว่าด้วย อีกทั้งทิศทางของกลุ่มพลังงานและปิโตรเคมียัง Outperform จากทิศทางกำไรที่ยังสามารถขึ้นตามราคาสินค้าโภคภัณฑ์ได้
ด้านตลาดหุ้นในภูมิภาคเอเชียวันนี้ส่วนใหญ่อยู่ในแดนบวกเช่นเดียวกับตลาดในยุโรปที่ปรับตัวขึ้นกัน โดยเป็นการฟื้นตัวก่อนที่ประธานธนาคารกลางสหรัฐ (เฟด) คนใหม่จะแถลงต่อสภาคองเกรสในวันที่ 27 ก.พ.นี้ ซึ่งคาดว่าไม่มีอะไร Surprise และอัตราผลตอบแทนพันธบัตร (Bond Yield) สหรัฐฯ ชะลอช่วยหนุนตลาดฯ ด้วย พร้อมให้แนวรับดัชนีที่ 1,813 จุด แนวต้าน 1,840-1,845 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 11,263.43 ล้านบาท ปิดที่ 566 บาท เพิ่มขึ้น 28 บาท
BANPU มูลค่าการซื้อขาย 6,078.00 ล้านบาท ปิดที่ 23.50 บาท เพิ่มขึ้น 1.30 บาท
AOT มูลค่าการซื้อขาย 4,563.18 ล้านบาท ปิดที่ 71.25 บาท เพิ่มขึ้น 2.50 บาท
PTTEP มูลค่าการซื้อขาย 2,298.63 ล้านบาท ปิดที่ 118 บาท เพิ่มขึ้น 2.50 บาท
PTTGC มูลค่าการซื้อขาย 2,294.12 ล้านบาท ปิดที่ 97.50 บาท เพิ่มขึ้น 2.75 บาท
ตลาดหุ้นเอเชีย
